La Comissaria de Policia Nacional de Burjassot-Godella entrega els joguets recollits en la seua campanya solidària
2025-07-24

La Comissaria de la Policia Nacional de Burjassot-Godella ha entregat aquests dies els joguets que han recollit dins de la campanya solidària “Ilusión azul” per a contribuir al fet que les xiquetes i els xiquets de Burjassot de famílies amb menys recursos pogueren tindre els seus regals de Nadal.

La campanya, desenvolupada en col·laboració amb Càritas de la Parròquia del Sagrat Cor de Jesús del municipi, ha sigut tot un èxit i han sigut desenes de veïnes i veïns de Burjassot els que, al llarg d’aquesta, s’han acostat a la Comissaria a donar els seus joguets perquè altres xiquets i xiquetes puguen continuar gaudint d’ells.

Des de la Comissaria agraeixen a la ciutadania la gran solidaritat que han mostrat envers les  xiquetes i els xiquets de Burjassot que han pogut rebre els seus regals amb il·lusió i amb un bonic somriure dibuixat en les seues cares.